Diari Oficial de la Generalitat Valenciana


Sumari del DOGV 3986, del 25-04-2001 (2001/3578)

Informació pública de l'alternativa tècnica del programa dels sectors R7 A R9.
------------------------------------------------------------------------------

### Dades del document

Número de DOGV
:   3986

Data del DOGV
:   25-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3578


Organisme emissor
:   Ajuntament de San Antonio de Benagéber

Tipus de document
:   Anunci

Informació pública de l'alternativa tècnica del programa dels sectors R7 A R9. [2001/A3578]
  
La mercantil Urbanizaciones Albacete, SA, ha formulat una proposta d'alternativa tècnica de programa, que té un àmbit d'actuació que es desenvolupa a la zona que inclou els sectors R7, R8 i R9 del sòl urbanitzable no ordenat prèviament de manera detallada a San Antonio de Benagéber, i s'estén, doncs, a una superfície total de 419.600 metres quadrats, a la qual cal afegir una altra, d'una cabuda xifrada en 60.928 metres quadrats, constituent de la xarxa estructural de dotacions públiques exterior a aquest àmbit i adscrita pel Pla General a la seua gestió, a la qual adjunta:
  
- Memòria expositiva del seu contingut.
  
- Pla parcial; estenent l'àmbit dels següents sectors de sòl urbanitzable, sectors R7, R8 i R9.
  
- Avantprojecte d'urbanització interior dels sectors R7 a R9 del sòl urbanitzable.
  
- Avantprojecte dels col·lectors exteriors, traçats pel municipi de l'Eliana, d'aigües residuals i pluvials.
  
Per a la seua informació pública i aprovació conjunta amb el programa, i tot això a l'empara de l'article 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), d'acord amb l'article 48.1.c, en relació amb l'article 46.3 de l'esmentada llei, se sotmet la proposta de programa i la resta d'instruments de planejament indicats a informació pública, durant el termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana. Aquesta documentació està depositada a l'Ajuntament de San Antonio de Benagéber.
  
Qualsevol persona interessada podrà comparéixer a l'Ajuntament (Urbanisme) per a examinar l'expedient depositat en aquest i formular, si pertoca, al·legacions, alternatives tècniques o proposicions juridicoeconòmiques, dins del termini indicat en el paràgraf anterior.
  
Així mateix, durant el període de cinc dies, comptadors a partir del venciment del termini anterior, podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa, llevat que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i en prestara caució, i això en la quantia que es determine. En aquest cas pertocarà la pròrroga de 20 dies addicionals de l'article 46.4 de la LRAU; cosa que es farà constar en l'expedient, s'anunciarà al tauler d'anuncis de l'Ajuntament, i es comunicarà a les persones que, per desconéixer-la, presenten pliques prematurament.
  
Es preveu la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat la relació de la totalitat de titulars cadastrals i domicili fiscal prèviament al tauler d'edictes de l'Ajuntament, i s'ha publicat en el Diari Oficial de la Generalitat Valenciana als efectes pertinents.